CELEX: 22004D0078(01)
Language: ro
Date: 2004-06-08 00:00:00
Title: Decizia nr. 78/2004 a Comitetului mixt al SEE din 8 iunie 2004 de modificare a anexei XIV (Concurență), a Protocolului 21 (privind punerea în aplicare a regulilor de concurență aplicabile întreprinderilor), a Protocolului 22 [privind definiția noțiunilor „întreprindere” și „cifră de afaceri” (articolul 56)] și a Protocolului 24 (privind cooperarea în domeniul controlului concentrărilor) la Acordul SEE

Anunţ juridic important

|

22004D0078(01)

Jurnalul Oficial L 219 , 19/06/2004 p. 0013 - 0023

		Decizia nr. 78/2004 a Comitetului mixt al SEEdin 8 iunie 2004de modificare a anexei XIV (Concurență), a Protocolului 21 (privind punerea în aplicare a regulilor de concurență aplicabile întreprinderilor), a Protocolului 22 [privind definiția noțiunilor "întreprindere" și "cifră de afaceri" (articolul 56)] și a Protocolului 24 (privind cooperarea în domeniul controlului concentrărilor) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa XIV la acord a fost modificată prin Acordul privind participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European, semnat la 14 octombrie 2003 la Luxemburg [1].(2) Protocolul 21 la acord a fost modificat prin Acordul privind participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European, semnat la 14 octombrie 2003 la Luxemburg.(3) Protocolul 22 la acord nu a fost modificat anterior de Comitetul mixt al SEE.(4) Protocolul 24 la acord nu a fost modificat anterior de Comitetul mixt al SEE.(5) Articolul 57 din acord constituie temeiul juridic al controlului concentrărilor în Spațiul Economic European.(6) Articolul 57 trebuie să se aplice în conformitate cu Protocoalele 21 și 24 și cu anexa XIV, de stabilire a normelor aplicabile cu privire la controlul concentrărilor.(7) Regulamentul (CEE) nr. 4064/89 al Consiliului din 21 decembrie 1989 privind controlul concentrărilor economice între întreprinderi [2], astfel cum a fost modificat ultima dată prin Regulamentul (CE) nr. 1310/97 [3], este încorporat în anexa XIV și în Protocolul 21 și este menționat în Protocolul 24 la acord.(8) Anexa XIV și Protocolul 21 au fost modificate prin Decizia nr. 27/1998 a Comitetului mixt al SEE din 27 martie 1998 [4], de încorporare a Regulamentului (CE) nr. 1310/97 al Consiliului din 30 iunie 1997 de modificare a Regulamentului (CEE) nr. 4064/89, în acord, în conformitate cu obiectivul menținerii dinamismului și omogenității SEE, pe baza unor norme comune și a unor condiții egale privind concurența.(9) Regulamentul (CE) nr. 1310/97 de modificare a Regulamentului (CEE) nr. 4064/89 modifică articolul 5 alineatul (3) al acestui regulament. Protocolul 22 la acord ar trebui modificat în consecință.(10) Regulamentul (CE) nr. 139/2004 al Consiliului din 20 ianuarie 2004 privind controlul concentrărilor dintre întreprinderi (Regulamentul CE privind fuziunile) [5] abrogă și înlocuiește Regulamentul (CEE) nr. 4064/89.(11) Regulamentul (CE) nr. 139/2004 ar trebui să fie încorporat în anexa XIV și în Protocolul 21 și să fie menționat în Protocolul 24 la acord pentru a menține condiții egale de concurență pe teritoriul SEE,DECIDE:Articolul 1Anexa XIV la acord se modifică în conformitate cu dispozițiile din anexa I la prezenta decizie.Articolul 2Protocolul 21 la acord se modifică în conformitate cu dispozițiile din anexa II la prezenta decizie.Articolul 3Protocolul 22 la acord se modifică în conformitate cu dispozițiile din anexa III la prezenta decizie.Articolul 4Protocolul 24 la acord se înlocuiește în conformitate cu dispozițiile din anexa IV la prezenta decizie.Articolul 5Textele Regulamentului (CE) nr. 139/2000 în limbile islandeză și norvegiană, care se publică în suplimentul SEE la Jurnalul Oficial al Uniunii Europene, sunt autentice.Articolul 6Prezenta decizie intră în vigoare la 9 iunie 2004, cu condiția să se fi efectuat notificările prevăzute la articolul 103 alineatul (1) din acord către Comitetul mixt al SEE [******].Articolul 7Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.Adoptată la Bruxelles, 8 iunie 2004.Pentru Comitetul mixt al SEEPreședinteleS. Gillespie[1] JO L 130, 29.4.2004, p. 3.[2] JO L 395, 30.12.1989, p. 1.[3] JO L 180, 9.7.1997, p. 1.[4] JO L 310, 19.11.1998, p. 9 și Suplimentul SEE nr. 48, 19.11.1998, p. 190.[5] JO L 24, 29.1.2004, p. 1.[******] Nu au fost semnalate obligații constituționale.--------------------------------------------------ANEXA ITextul de la punctul 1 [Regulamentul (CEE) nr. 4064/89 al Consiliului] din anexa XIV la acord se înlocuiește cu textul următor:"32004 R 0139: Regulamentul (CE) nr. 139/2004 al Consiliului din 20 ianuarie 2004 privind controlul concentrărilor dintre întreprinderi (Regulamentul CE privind fuziunile) (JO L 24, 29.1.2004, p. 1).În sensul acordului, dispozițiile din regulament se interpretează cu următoarele adaptări:(a) La articolul 1 alineatul (1), după textul "Fără a se aduce atingere articolului 4 alineatul (5)" se inserează expresia "sau dispozițiilor corespunzătoare din Protocolul 21 și Protocolul 24 la Acordul SEE";pe lângă aceasta, termenii "dimensiunea comunitară" se înlocuiesc cu "dimensiunea comunitară sau AELS";(b) la articolul 1 alineatul (2), termenii "dimensiunea comunitară" se înlocuiesc cu "dimensiunea comunitară, respectiv AELS";pe lângă aceasta, termenii "cifră de afaceri la nivel comunitar" se înlocuiesc cu "cifră de afaceri la nivel comunitar sau cifră de afaceri la nivel AELS";la ultimul paragraf, termenii "stat membru" se înlocuiesc cu "stat membru al CE sau stat AELS";(c) la articolul 1 alineatul (3), termenii "dimensiunea comunitară" se înlocuiesc cu "dimensiunea comunitară, respectiv dimensiunea AELS";pe lângă aceasta, termenii "cifră de afaceri la nivel comunitar" se înlocuiesc cu "cifră de afaceri la nivel comunitar sau cifră de afaceri la nivel AELS";la articolul 1 alineatul (3) literele (b) și (c), termenii "state membre" se înlocuiesc cu "state membre CE sau în fiecare din cel puțin trei state AELS";la ultimul paragraf, termenii "stat membru" se înlocuiesc cu "stat membru al CE sau stat AELS";(d) Articolul 1 alineatele (4) și (5) nu se aplică;(e) la articolul 2 alineatul (1) primul paragraf, termenii "piață comună" se înlocuiesc cu "funcționarea Acordului SEE";(f) la articolul 2 alineatul (2), la sfârșit, termenii "piață comună" se înlocuiesc cu "funcționarea Acordului SEE";(g) la articolul 2 alineatul (3), la sfârșit, termenii "piață comună" se înlocuiesc cu "funcționarea Acordului SEE";(h) la articolul 2 alineatul (4), la sfârșit, termenii "piață comună" se înlocuiesc cu "funcționarea Acordului SEE";(i) la articolul 3 alineatul (5) litera (b), termenii "stat membru" se înlocuiesc cu "stat membru al CE sau stat AELS";(j) la articolul 4 alineatul (1) primul paragraf, termenii "dimensiunea comunitară" se înlocuiesc cu "dimensiunea comunitară, respectiv AELS";pe lângă aceasta, la prima teză, după cuvintele "sunt notificate Comisiei" se inserează textul "în conformitate cu articolul 57 din Acordul SEE";la articolul 4 alineatul (1) al doilea paragraf, termenul "dimensiunea comunitară" se înlocuiește cu "dimensiunea comunitară sau dimensiunea AELS";(k) la articolul 5 alineatul (1) ultimul paragraf se modifică după cum urmează:"Cifra de afaceri, în Comunitate sau într-un stat membru al CE, cuprinde produsele vândute și serviciile furnizate întreprinderilor sau consumatorilor, în Comunitate sau în statul membru respectiv al CE, după caz. Această definiție se aplică și cu privire la cifra de afaceri pe teritoriul AELS în întreg ansamblul său sau într-un stat AELS.";(l) la articolul 5 alineatul (3) litera (a), ultimul paragraf se înlocuiește cu textul se modifică după cum urmează:"Cifra de afaceri realizată de o instituție financiară sau de credit din Comunitate sau dintr-un stat membru al CE include elementele de venituri definite anterior care sunt încasate de sucursala sau divizia instituției care este stabilită în Comunitate sau în statul membru al CE în cauză, după caz. Aceleași dispoziții se aplică și cu privire la cifra de afaceri realizată de o instituție financiară sau de credit pe teritoriul AELS în întreg ansamblul său sau într-un stat AELS."(m) la articolul 5 alineatul (3) litera (b), ultima expresie, "se iau în considerare primele brute primite din partea rezidenților din Comunitate, respectiv din partea rezidenților unui stat membru" se modifică după cum urmează:"… se iau în considerare primele brute primite din partea rezidenților din Comunitate, respectiv din partea rezidenților unui stat membru al CE. Aceleași dispoziții se aplică și cu privire la primele brute primite din partea rezidenților de pe teritoriul AELS în ansamblu sau dintr-un stat AELS.""--------------------------------------------------ANEXA IITextul de la articolul 3 punctul 1 alineatul (1) [Regulamentul (CEE) nr. 4064/89 al Consiliului] din Protocolul 21 la acord se înlocuiește cu textul următor:"32004 R 0139: articolul 4 alineatele (4) și (5), articolele 6 – 12, articolele 14 – 21 și articolele 23 – 26 ale Regulamentului (CE) nr. 139/2004 al Consiliului din 20 ianuarie 2004 privind controlul concentrărilor între întreprinderi (Regulamentul CE privind fuziunile) (JO L 24, 29.1.2004, p. 1)."--------------------------------------------------ANEXA IIITextul de la articolul 3 din Protocolul 22 la acord se înlocuiește cu textul următor:"În locul cifrei de afaceri se folosesc următoarele:(a) pentru instituțiile de credit și pentru alte instituții financiare, suma următoarelor elemente de venit, în conformitate cu definiția din Directiva 86/635/CEE a Consiliului, după deducerea taxei pe valoarea adăugată și a altor impozite direct legate de aceste elemente, dacă este cazul:(i) venituri din dobânzi și venituri asimilate;(ii) venituri din valori mobiliare:- venituri din acțiuni și din alte valori mobiliare cu randament variabil;- venituri din participațiuni;- venituri din acțiunile deținute la întreprinderile afiliate;(iii) comisioane de încasat;(iv) profit net din operațiuni financiare;(v) alte venituri din exploatare.Cifra de afaceri a unei instituții financiare sau de credit pe teritoriul reglementat de acord cuprinde toate elementele de venituri definite anterior care sunt încasate de sucursala sau divizia instituției care este stabilită pe teritoriul reglementat de acord;(b) pentru societățile de asigurare, valoarea primelor brute subscrise care includ toate sumele încasate sau de încasat în temeiul unor contracte de asigurare emise de către sau în numele societăților de asigurare, inclusiv primele cedate reasigurătorilor, și după deducerea impozitelor sau a taxelor parafiscale percepute pe baza cuantumului primelor individuale sau a volumului total al primelor; în ceea ce privește articolul 1 alineatul (2) litera (b) și alineatul (3) literele (b), (c) și (d) și partea finală din articolul 1 alineatele (2) și (3) ale Regulamentului (CE) nr. 139/2004 al Consiliului se iau în considerare primele brute încasate de la rezidenții de pe teritoriul reglementat de acord."--------------------------------------------------ANEXA IVProtocolul 24 la acord se înlocuiește cu textul următor:""PROTOCOLUL 24privind cooperarea în domeniul controlului concentrărilorPRINCIPII GENERALEArticolul 1(1) Autoritatea de supraveghere a AELS și Comisia CE fac schimb de informații și se consultă reciproc cu privire la elementele generale de politică la cererea oricăreia din autoritățile de supraveghere.(2) În cazurile care intră sub incidența articolului 57 alineatul (2) litera (a) din acord, Comisia CE și Autoritatea de supraveghere a AELS cooperează la gestionarea concentrărilor în conformitate cu dispozițiile enunțate mai jos.(3) În sensul prezentului protocol, termenii "teritoriul unei autorități de supraveghere" înseamnă, pentru Comisia CE, teritoriul statelor membre cărora li se aplică Tratatul de instituire a Comunității Europene, în condițiile prevăzuțe în tratatul în cauză, iar pentru Autoritatea de supraveghere a AELS teritoriile statelor AELS cărora li se aplică acordul.Articolul 2(1) În conformitate cu dispozițiile prevăzute de prezentul protocol, cooperarea are loc în cazul în care:(a) cifra de afaceri cumulată a întreprinderilor în cauză pe teritoriul statelor AELS reprezintă cel puțin 25 % din cifra lor de afaceri totală pe teritoriul reglementat de acord; sau(b) fiecare din cel puțin două dintre întreprinderile în cauză are o cifră de afaceri de peste 250 milioane EUR pe teritoriul statelor AELS; sau(c) concentrarea este susceptibilă să aducă atingere într-o măsură semnificativă eficacității concurenței, pe teritoriul statelor AELS sau pe o porțiune semnificătivă a acestuia, în special ca urmare a creării sau consolidării unei poziții dominante.(2) De asemenea, cooperarea are loc în cazul în care:(a) concentrarea satisface criteriile de sesizare în temeiul articolului 6;(b) un stat AELS dorește să adopte măsuri pentru protejarea intereselor legitime astfel cum au fost stabilite la articolul 7.FAZA INIȚIALĂ A PROCEDURIIArticolul 3(1) Comisia CE transmite Autorității de supraveghere a AELS copii ale notificărilor cazurilor menționate la articolul 2 alineatul (1) și alineatul (2) litera (a) în termen de trei zile lucrătoare și, în cel mai scurt timp posibil, copii ale celor mai importante documente depuse la sau emise de către Comisia CE.(2) Comisia CE desfășoară procedurile prevăzute pentru punerea în aplicare a articolului 57 din acord în legătură strânsă și constantă cu Autoritatea de supraveghere a AELS. Autoritatea de supraveghere a AELS și statele AELS își pot exprima opiniile cu privire la aceste proceduri. În sensul articolului 6 alineatul (1) din prezentul protocol, Comisia CE obține informații de la autoritatea competentă a statului AELS în cauză și îi dă ocazia de a-și prezenta opiniile în fiecare stadiu al procedurilor până la adoptarea unei decizii în temeiul articolului respectiv. În acest scop, Comisia CE îi acordă acces la dosar.Documentele care urmează să fie transmise de către Comisie unui stat AELS și de către un stat AELS Comisiei în temeiul prezentului protocol se transmit prin intermediul Autorității de supraveghere a AELS.AUDIERIArticolul 4În cazurile menționate la articolul 2 alineatul (1) și alineatul (2) litera (a), Comisia CE invită Autoritatea de supraveghere a AELS să fie reprezentată la audierile întreprinderilor în cauză. Statele AELS pot, de asemenea, să fie reprezentate la aceste audieri.COMITETUL CONSULTATIV CE ÎN MATERIE DE CONCENTRĂRIArticolul 5(1) În cazurile menționate în articolul 2 alineatele (1) și (2) litera (a), Comisia CE informează în timp util Autoritatea de supraveghere a AELS cu privire la data reuniunii Comitetului consultativ CE în materie de concentrări și transmite documentația relevantă.(2) Toate documentele transmise în acest scop de către Autoritatea de supraveghere a AELS, inclusiv documentele care emană din statele AELS, sunt prezentate Comitetului consultativ CE în materie de concentrări împreună cu restul documentației relevante trimise de Comisia CE.(3) Autoritatea de supraveghere a AELS și statele AELS au dreptul de a fi prezente în Comitetul consultativ CE în materie de concentrări și să-și exprime opiniile în cadrul acestuia; cu toate acestea, ele nu au drept de vot.DREPTURILE STATELOR INDIVIDUALEArticolul 6(1) Comisia CE poate, prin intermediul unei decizii notificate fără întârziere întreprinderilor în cauză, autorităților competente ale statelor membre ale CE și Autorității de supraveghere a AELS, să sesizeze un stat AELS cu privire la o concentrare notificată, integral sau parțial, în cazul în care:(a) concentrarea amenință să afecteze semnificativ concurența pe o piață din statul AELS respectiv, care prezintă toate caracteristicile unei piețe distincte sau(b) o concentrare afectează concurența pe o piață din statul AELS respectiv, care prezintă toate caracteristicile unei piețe distincte și care nu constituie o parte substanțială a teritoriului reglementat de acord.(2) În cazurile prevăzute la alineatul (1), orice stat AELS poate face recurs la Curtea de Justiție a Comunităților Europene, pe aceleași temeiuri și în aceleași condiții ca un stat membru al CE în conformitate cu articolele 230 și 243 din Tratatul de instituire a Comunității Europene și, în special, poate solicita aplicarea unor măsuri provizorii, în scopul aplicării legislației sale naționale în materie de concurență.(3) (Nu există text)(4) Înainte de notificarea unei concentrări în sensul articolului 4 alineatul (1) din Regulamentul (CE) nr. 139/2004, persoanele sau întreprinderile menționate la articolul 4 alineatul (2) din Regulamentul (CE) nr. 139/2004 pot informa Comisia CE, prin intermediul unei declarații motivate, cu privire la faptul că respectiva concentrare poate afecta semnificativ concurența pe o piață dintr-un stat AELS care prezintă toate caracteristicile unei piețe distincte și, prin urmare, trebuie examinată, integral sau parțial, de statul AELS în cauză.Comisia CE transmite neîntârziat Autorității de supraveghere a AELS toate declarațiile prezentate în temeiul articolului 4 alineatul (4) din Regulamentul (CE) nr. 139/2004 și al prezentului alineat.(5) În ceea ce privește concentrările definite la articolul 3 din Regulamentul (CE) nr. 139/2004 care nu au dimensiune comunitară în sensul articolului 1 din acest regulament și care pot fi examinate în conformitate cu legislațiile naționale privind concurența din cel puțin trei state membre CE și cel puțin un stat AELS, persoanele sau întreprinderile menționate la articolul 4 alineatul (2) din regulamentul menționat pot informa Comisia CE, înainte de orice notificare adresată autorităților competente, prin intermediul unei declarații motivate, că respectiva concentrare ar trebui examinată de către Comisie.Comisia CE transmite neîntârziat Autorității de supraveghere a AELS toate declarațiile prezentate în temeiul articolului 4 alineatul (5) din Regulamentul (CE) nr. 139/2004.În cazul în care cel puțin un astfel de stat AELS și-a exprimat dezacordul în ceea ce privește solicitarea de sesizare a cazului, statul (statele) AELS competent(e) își mențin(e) competența și nu se transmite de către statele AELS sesizarea cu privire la caz în temeiul prezentului alineat.Articolul 7(1) Sub rezerva competenței unice a Comisiei CE de a gestiona concentrările de dimensiune comunitară, stabilite în Regulamentul (CE) nr. 139/2004 al Consiliului, statele AELS pot lua măsuri corespunzătoare pentru a proteja interesele legitime altele decât cele luate în considerare în conformitate cu regulamentul de mai sus și compatibile cu principiile generale și alte dispoziții stabilite, direct sau indirect, în acord.(2) Siguranța publică, pluralitatea mijloacelor de informare și normele prudențiale sunt considerate interese legitime în sensul alineatului (1).(3) Înainte de luarea măsurilor prevăzute mai sus, orice alte interese publice trebuie comunicate Comisiei CE și sunt recunoscute de către Comisia CE după o evaluare a compatibilității lor cu principiile generale și cu alte dispoziții stabilite, direct sau indirect, în acord. Comisia CE informează Autoritatea de supraveghere a AELS și statul AELS în cauză cu privire la decizia sa în termen de 25 de zile lucrătoare de la comunicarea respectivă.ASISTENȚĂ ADMINISTRATIVĂArticolul 8(1) În cazul în care Comisia CE solicită prin decizie unei persoane, întreprinderi sau asociații de întreprinderi situate pe teritoriul aflat în sfera de competență a Autorității de supraveghere a AELS să furnizeze informații, aceasta transmite neîntârziat o copie a deciziei sale către Autoritatea de supraveghere a AELS. La solicitarea expresă a Autorității de supraveghere a AELS, Comisia CE transmite, de asemenea, respectivei autorități copii ale cererilor simple de informații privind o concentrare notificată.(2) La cererea Comisiei CE, Autoritatea de supraveghere a AELS și statele AELS furnizează Comisiei CE toate informațiile necesare pentru îndeplinirea sarcinilor care i-au fost atribuite prin articolul 57 din acord.(3) În cazul în care Comisia CE intervievează o persoană fizică sau juridică, cu consimțământul acesteia, pe teritoriul Autorității de supraveghere a AELS, Autoritatea de supraveghere a AELS este informată în prealabil cu privire la acest fapt. La interviu poate asista Autoritatea de supraveghere a AELS, precum și funcționarii din cadrul autorității pentru concurență pe al cărui teritoriu se realizează interviurile.(4) (Nu există text)(5) (Nu există text)(6) (Nu există text)(7) În cazul în care Comisia CE desfășoară investigații pe teritoriul Comunității, aceasta informează, în ceea ce privește cazurile prevăzute la articolul 2 alinetul (1) și alineatul (2) litera (a), Autoritatea de supraveghere a AELS cu privire la faptul că aceste investigații au avut loc și transmite, la cerere, într-un mod corespunzător, rezultatele relevante ale investigațiilor.SECRETUL PROFESIONALArticolul 9(1) Informațiile dobândite în urma aplicării prezentului protocol sunt utilizate numai în sensul procedurilor prevăzute la articolul 57 din acord.(2) Comisia CE, Autoritatea de supraveghere a AELS, autoritățile competente ale statelor membre ale CE și ale statelor AELS, înalții funcționari ai acestora și alți funcționari, precum și alte persoane care lucrează sub supravegherea acestor autorități, precum și înalții funcționari și funcționarii publici ai celorlalte autorități ale statelor membre și ale statelor AELS nu divulgă informațiile dobândite ca urmare a aplicării prezentului protocol și care fac obiectul secretului profesional.(3) Normele privind secretul profesional și utilizarea restrânsă a informațiilor prevăzute în acord sau în legislația părților contractante nu împiedică schimbul și utilizarea de informații în conformitate cu prezentul protocol.NOTIFICĂRIArticolul 10(1) Întreprinderile își adresează notificările autorității de supraveghere competente în conformitate cu articolul 57 alineatul (2) din acord.(2) Notificările sau plângerile adresate autorității care, în temeiul articolului 57 din acord, nu dispune de competența de a lua decizii într-un caz anume se transferă fără întârziere autorității de supraveghere competente.Articolul 11Data prezentării unei notificări este data la care este primită de către autoritatea de supraveghere competentă.LIMBIArticolul 12(1) Întreprinderile au dreptul de a se adresa Autorității de supraveghere a AELS și Comisiei EC și de a primi comunicările acestora într-o limbă oficială a unui stat AELS sau al Comunității, pe care o aleg pentru notificări. Acest drept vizează toate aspectele unei proceduri.(2) În cazul în care o întreprindere alege să se adreseze unei autorități de supraveghere într-o limbă care nu este una din limbile oficiale ale statelor din competența acestei autorități sau o limbă de lucru a acestei autorități, ea va anexa simultan la întreaga documentație o traducere într-o limbă oficială a acestei autorități.(3) În ceea ce privește întreprinderile care nu sunt parte la notificare, acestea au, de asemenea, dreptul ca Autoritatea de supraveghere a AELS și Comisia CE să li se adreseze într-o limbă oficială a unui stat AELS sau a unui stat din Comunitate sau într-o limbă de lucru a uneia din aceste autorități. În cazul în care întreprinderile aleg să se adreseze unei autorități de supraveghere într-o limbă care nu este una din limbile oficiale ale statelor din competența acestei autorități sau o limbă de lucru a acestei autorități, se aplică alineatul (2).(4) Limba aleasă pentru traducere determină limba în care autoritatea competentă se poate adresa întreprinderilor.TERMENE ȘI ALTE CHESTIUNI DE PROCEDURĂArticolul 13În ceea ce privește termenele și alte dispoziții procedurale, inclusiv procedurile de sesizare cu privire la o concentrare între Comisia CE și unul sau mai multe state AELS, normele de punere în aplicare a articolului 57 din acord se aplică și în scopul cooperării dintre Comisia CE și Autoritatea de supraveghere a AELS și statele AELS, exceptând dispozițiile în sens contrar cuprinse în prezentul protocol.Calcularea termenelor menționate la articolul 4 alineatele (4) și (5) și articolul 9 alineatele (2) și (6) din Regulamentul (CE) nr. 139/2004 începe, pentru Autoritatea de supraveghere a AELS și statele AELS, la primirea documentelor relevante de către Autoritatea de supraveghere a AELS.DISPOZIȚIE TRANZITORIEArticolul 14Articolul 57 din acord nu se aplică nici unei concentrări care a făcut obiectul unui acord sau anunț sau în cazul în care controlul a fost obținut înainte de data intrării în vigoare a acordului. În nici un caz nu se aplică unei concentrări pentru care procedura a fost declanșată înainte de această dată de către o autoritate națională competentă în domeniul concurenței.""--------------------------------------------------